ai4bharat/Pralekha huggingface dataset:
கலாசாரத்துறை அமைச்சகம்
மத்திய கலாச்சாரத் துறையின் அருங்காட்சியகம் மற்றும் கலாச்சார வெளிகளுக்கான துறை, “அருங்காட்சியகங்களுக்கும், கலாச்சார வெளிகளுக்கும் புத்தாக்கம் ஊட்டுவது” என்பது பற்றிய இணையவழிக் கருத்தரங்கை, சர்வதேச அருங்காட்சியக தினத்தைக் கொண்டாடும் வகையில் இன்று நடத்தியது.
சர்வதேச அருங்காட்சியக தினத்தைக் கொண்டாடும் வகையிலும், கோவிட்டுக்குப் பிந்தைய கலாச்சார அமைப்புகள் தொடர்ந்து நீடிப்பது குறித்த உரையாடல்களைத் துவக்கும் வகையிலும் இன்று “அருங்காட்சியகங்களுக்கும், கலாச்சார வெளிகளுக்கும் புத்தாக்கம் ஊட்டுவது” என்பது பற்றிய இணையவழிக் கருத்தரங்கு ஒன்றுக்கு மத்திய கலாச்சாரத் துறை அமைச்சகத்தின் அருங்காட்சியகம் மற்றும் கலாச்சார வெளிகளுக்கான மேம்பாட்டுத் துறை ஏற்பாடு செய்திருந்தது.
 செயலர் மற்றும் தலைமை செயல் அதிகாரி திரு ராகவேந்திரன சிங் கூறினார்.
கோவிட்டுக்குப் பிந்தைய சுற்றுச்சூழலில், அருங்காட்சியகங்கள் மற்றும் கலாச்சார வெளிகள் தொடர்பான, நெருக்கடிக்கு பிந்தைய காலத்திற்கான திட்டமிடுதல், புதிய உத்திகள், தற்போதைய தாக்கங்கள் ஆகியவை குறித்து இணையவழிக் கருத்தரங்கில் விவாதிக்கப்பட்டது. அருங்காட்சியக முனைவோருக்கு  உண்டான தன்மையைத் தழுவி, தாமாகவே, சுயமாக நிற்கக்கூடிய வர்த்தக மாதிரிகளாக செயல்பட முடியுமா என்பது குறித்தும் விவாதிக்கப்பட்டது. கலாச்சார வெளிகளை மறுபதிப்பிப்பது குறித்தும் முக்கியமாக விவாதிக்கப்பட்டது.. கலாச்சாரப் பாரம்பரியத்தின் சமூகப் பொருளாதார மதிப்பை அதிகப்படுத்தும் வகையில், புதிய ஆலோசனைகளை அறிமுகப்படுத்துவது, உள்ளூர் மற்றும் வெளியூர் சுற்றுலாப் பயணிகளைக் கவரும் வகையில், திறன்களை அதிகரிப்பது ஆகியவை குறித்தும் விவாதிக்கப்பட்டது.
பொருளாதார விவகாரங்களுக்கான மத்திய அமைச்சரவைக் குழு
தற்போது உள்ள மருத்துவ கல்லூரிகளுக்கு அருகிலேயே ரூ.1570 கோடி செலவில் 157 புதிய செவிலியர் கல்லூரிகளை ஏற்படுத்துவதற்கு மத்திய அமைச்சரவை ஒப்புதல் அளித்துள்ளது
தமிழ்நாட்டில் 11 இடங்களில் செவிலியர் கல்லூரிகள் அமையவுள்ளன
நாட்டில் செவிலியர் பணியை வலுப்படுத்தும் வகையில், கடந்த 2014-ம் ஆண்டு முதல் உருவாக்கப்பட்ட மருத்துவ கல்லூரிகளுக்கு அருகிலேயே ரூ.1570 கோடி செலவில் 157 புதிய செவிலியர் கல்லூரிகளை ஏற்படுத்துவதற்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை ஒப்புதல் அளித்துள்ளது. இதன் மூலம் ஆண்டுதோறும் கூடுதலாக சுமார் 15,700 செவிலியர் பட்டதாரிகள் உருவாக வாய்ப்பு ஏற்பட்டுள்ளது. தமிழ்நாட்டில் திருப்பூர், நீலகிரி, ராமநாதபுரம், நாமக்கல், திண்டுக்கல், விருதுநகர், கிருஷ்ணகிரி, திருவள்ளூர், நாகப்பட்டினம், அரியலூர், கள்ளக்குறிச்சி ஆகிய 11 இடங்களில் புதிய செவிலியர் கல்லூரிகள் அமையவுள்ளன.
அமைச்சரவை ஒப்புதல் இந்தியாவில் செவிலியர் கல்வியில் தரம், நியாயமான கல்வி கட்டணம் ஆகியவற்றை உறுதி செய்யும். செவிலியர் பணியாளர்களின் எண்ணிக்கையை அதிகரிக்கும் வகையில் இந்த நடவடிக்கை மேற்கொள்ளப்பட்டுள்ளது.
அடுத்த இரண்டு ஆண்டுகளுக்குள் இந்தத் திட்டத்தை நிறைவேற்ற அரசு திட்டமிட்டுள்ளது. மத்திய சுகாதாரத்துறை செயலாளர் தலைமையில் மாநிலங்கள் மற்றும் யூனியன் பிரதேசங்களின் முதன்மை சுகாதாரத்துறை செயலாளர், மருத்துவக்கல்வி செயலாளர் ஆகியோர் இதற்கான பணிகளை கண்காணிக்கவுள்ளனர்.
சுகாதாரம் மற்றும் குடும்ப நலத்துறை அமைச்சகம்
“உலக மலேரியா தினம் 2022” –ஐயொட்டி நடைபெற்ற நிகழ்ச்சியில் டாக்டர் மன்சுக் மாண்டவியா சிறப்புரை
“மலேரியா நோயை 2030-க்குள் நாட்டிலிருந்து முற்றிலும் ஒழிப்பதற்கான நமது இலக்கை அடையவும், மலேரியாவுக்கு எதிரான கூட்டு நடவடிக்கையில், நோய் கண்டறிதல் மற்றும் சிகிச்சை அளிப்பது மட்டுமின்றி தனிநபர் என்ற முறையிலும் நம்மைச் சுற்றியுள்ள சமுதாயத்திலும் தூய்மையை பராமரிப்பதும், மலேரியா கட்டுப்பாடு குறித்து சமூக விழிப்புணர்வை ஏற்படுத்துவதும் சம முக்கியத்துவம் வாய்ந்தது. உலக மலேரியா தினம் 2022–ஐயொட்டி புதுதில்லியில் நடைபெற்ற நிகழ்ச்சியில் பேசிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இதனைத் தெரிவித்தார். “சுகாதாரச் சேவை வழங்கும் நடைமுறைகளை முன்னேற்றகரமான முறையில் வலுப்படுத்துவதும், பலதரப்பு ஒருங்கிணைப்பு மற்றும் ஒத்துழைப்பை மேம்படுத்துவதும் அவசியம்” என்று அவர் வலியுறுத்தினார்.
ஆண்டு தோறும் ஏப்ரல் 25-ந் தேதி ‘உலக மலேரியா தினம்’ கடைப்பிடிக்கப்படுகிறது. இந்த ஆண்டு “உலக அளவில் மலேரியா நோய் பாதிப்பு சுமையை குறைப்பதற்கான புதுமை கண்டுபிடிப்புகளை மேற்கொள்ளுதல் மற்றும் உயிர்களை காப்பாற்றுதல்” என்பதே மையக்கருவாகும்.
தேசிய மற்றும் உப தேசிய அளவிலான முயற்சிகளின் வாயிலாக மலேரியா ஒழிப்புக்கு முன்னுரிமை அளிக்க வேண்டுமென டாக்டர் மாண்டவியா கேட்டுக் கொண்டார். தொழில்நுட்பத்தை உரிய முறையில் பயன்படுத்தி, புதுமை கண்டுபிடிப்புகளை மேற்கொள்ள வேண்டுமென வலியுறுத்திய அவர், இத்தகைய முயற்சிகள் இந்தியாவின் மலேரியா ஒழிப்பு நடவடிக்கைகளை முன்னெடுத்து செல்ல உதவும் என்றார். மேலும் மனித ஆரோக்கியம், வாழ்க்கைத் தரத்தை மேம்படுத்தி, வறுமையை ஒழிப்பதிலும் இது முக்கிய பங்களிப்பை வழங்கும் என்று தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறைப்பை காணவும் https://pib.gov.in/PressReleasePage.aspx?PRID=1819776
சுகாதாரம் மற்றும் குடும்ப நலத்துறை அமைச்சகம்
2.58 கோடி கொவிட் தடுப்பூசி டோஸ்கள்: மாநிலங்கள், யூனியன் பிரதேசங்களின் கையிருப்பில்
2.58 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மத்திய அரசு இதுவரை, 27.90 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 25,32,65,825 டோஸ் தடுப்பூசி  பயன்படுத்தப்பட்டுள்ளது.
நாடு தழுவிய தடுப்பூசித் திட்டத்தின் ஒரு பகுதியாக அடுத்த மூன்று நாட்களில் கூடுதலாக 19,95,770 தடுப்பூசி டோஸ்களை, மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்கிவருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1728120
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657219
(Visitor Counter : 155
ரசாயனம் மற்றும் உரங்கள் அமைச்சகம்
சங்ரூரில் உள்ள முதுநிலை மருத்துவக் கல்வி மற்றும் ஆராய்ச்சி நிறுவன  துணை மையத்திற்குச் சென்றிருந்த டாக்டர் மன்சுக் மாண்டவியா அதன் முன்னேற்றத்தை ஆய்வு செய்தார்
மத்திய சுகாதாரம் மற்றும் குடும்ப நலம், ரசாயனங்கள் மற்றும் உரங்கள் துறை அமைச்சர் டாக்டர் மன்சுக் மாண்டவியா, சங்ரூரில் உள்ள பிஜிஐஎம்இஆர் துணை மையத்திற்குச் சென்று அதன் முன்னேற்றத்தை இன்று ஆய்வு செய்தார்.
இத்திட்டத்தின் வேகம் குறித்து திருப்தி தெரிவித்த அமைச்சர், “மருத்துவ சாதனங்கள் மற்றும் உபகரணங்களை வாங்குதல் உள்ளிட்ட பணிகள் நடைபெற்று வரும் வேகத்தில், 2023 ஜனவரிக்குள் செயற்கைக்கோள் மையம் முழுமையாக செயல்படும். இது உள்ளூர் மக்களுக்கு மட்டுமின்றி, தொலைதூர மக்களுக்கும் பெரிய நிவாரணமாகும்" என்றார்.
சுதந்திரத்தின் 75வது ஆண்டுப்பெருவிழாவைக் குறிக்கும் வகையில், ஜூலை 15-ஆம் தேதி பிரதமரால் 75 நாட்களுக்குத் தொடங்கப்பட்ட 'இலவச முன்னெச்சரிக்கை தடுப்பூசி இயக்கத்தின்' வெற்றியைப் பற்றி, மத்திய சுகாதார அமைச்சர் பகிர்ந்து கொண்டார், “ஏற்கனவே 13 கோடிக்கும் அதிகமான மக்கள் இந்தத் தடுப்பூசி வசதியைப் பயன்படுத்தினர். இன்றுவரை, ஒரு மாதம் மற்றும் மூன்று நாட்களில், இந்த முயற்சி. பஞ்சாப் மற்றும் பொதுவாக நாட்டின் மக்கள், குறிப்பாக பாதிக்கப்படும் மக்கள், மீதமுள்ள நாட்களில் தடுப்பூசிகளைப் பெற்று, கொவிட் நெருக்கடியை எதிர்கொள்ள தங்களைத் தயார்படுத்திக் கொள்ளவேண்டும் என்று அமைச்சர் வலியுறுத்தினார்.
பிஜிஐஎம்இஆர் இயக்குநர் பேராசிரியர் விவேக் லால் கூறுகையில், “25 ஏக்கர் நிலப்பரப்பில் அமைந்துள்ள இந்தத் துணை மையத்தின் திட்டச் செலவு ரூ. 449.00 கோடி. தற்காலிக புற நோயாளிகள் பிரிவு, விருந்தினர் மாளிகை எல்லைச் சுவர் ஆகியவற்றின் கட்டுமானத்துடன் கட்டம் 1 ஏற்கனவே செயல்படுத்தப்பட்டுள்ளது மற்றும் மரணதண்டனையின் 2 ஆம் கட்டம் வேகமாக கண்காணிக்கப்படுகிறது. அடுத்த ஆண்டு தொடக்கத்தில் துணை மையம் முழுமையாக செயல்படும் என்று எதிர்பார்க்கப்படுகிறது என்றார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1853432
சுகாதாரம் மற்றும் குடும்ப நலத்துறை அமைச்சகம்
கொவிட்-19 மேலாண்மைக்காக மருத்துவமனை உட்கட்டமைப்பின் கொவிட் தயார் நிலைக் குறித்து உறுதி செய்வதற்காக ராம் மனோகர் லோகியா மருத்துவமனையில் நடைபெற்ற ஒத்திகை நிகழ்ச்சிக்கு மத்திய சுகாதாரத்துறை அமைச்சர் டாக்டர் மன்சுக் மாண்டவியா சென்றார்
கொவிட்-19 மேலாண்மைக்காக மருத்துவமனை உட்கட்டமைப்பின் கொவிட் தயார் நிலை குறித்து உறுதி செய்வதற்காக புதுதில்லியில் உள்ள ராம் மனோகர் லோகியா மருத்துவமனையில் இன்று நடைபெற்ற ஒத்திகை நிகழ்ச்சிக்கு மத்திய சுகாதாரத்துறை அமைச்சர் டாக்டர் மன்சுக் மாண்டவியா சென்றார்.
இது குறித்து டாக்டர் மன்சுக் மாண்டவியா வெளியிட்டுள்ள ட்விட்டர் பதிவில் மருத்துவமனையில் உள்ள வசதிகளைக் கண்டறிந்து தாம் ஊழியர்களுடன் உரையாடியதாக குறிப்பிட்டுள்ளார்.
அத்துடன் துறைத்தலைவர்கள் மற்றும் ஊழியர்களுடனும் டாக்டர் மாண்டவியா உரையாடினார். மருத்துவர்கள், செவிலியர்கள், பாதுகாப்புப் பிரிவு மற்றும் தூய்மைப் பணிப்பிரிவு தலைவர்களுடன் அவர் உரையாடி கருத்துக்களைக் கேட்டறிந்தார். அனைவரும் கொவிட் வழிகாட்டி நெறிமுறைகளைக் கடைப்பிடிக்குமாறு கேட்டுக்கொண்டார். தவறான தகவல்களை தடுக்குமாறும் அவர் கேட்டுக்கொண்டார்.
நித்தி ஆயோக்
‘கோவிட்-19 தணிப்பு மற்றும் மேலாண்மை : இந்திய மாநிலங்கள் மற்றும் யூனியன் பிரதேசங்களில் பின்பற்றப்படும் ஆயுஷ் சிகிச்சையின் தொகுப்பு‘
கோவிட்-19 தொற்று பரவலைக் கட்டுப்படுத்துவது மற்றும் மேலாண்மையில், நாட்டிலுள்ள மாநிலங்கள் மற்றும் யூனியன் பிரதேசங்களில் பின்பற்றப்படும் ஆயுஷ் அடிப்படையிலான சிகிச்சை பற்றிய தகவல்களின் தொகுப்பை நித்தி ஆயோக் வெளியிட்டுள்ளது.
நித்தி ஆயோக் துணைத்தலைவர் திரு.சுமான் பெரிமற்றும் மத்திய ஆயுஷ் மற்றும் மகளிர் மற்றும் குழந்தைகள் மேம்பாட்டுத் துறை அமைச்சர் டாக்டர் முஞ்சப்பாரா மகேந்திரபாய் கலுபாய் ஆகியோர், இந்தத் தொகுப்பை வெளியிட்டனர். நித்தி ஆயோக் உறுப்பினர் டாக்டர் வி.கே.பால் மற்றும் நித்தி ஆயோக் மற்றும் ஆயுஷ் அமைச்சக அதிகாரிகள் இந்த நிகழ்ச்சியில் கலந்துகொண்டனர்.
இதுகுறித்து நித்தி ஆயோக் துணைத்தலைவர் திரு.சுமன் பெரி வெளியிட்டுள்ள செய்தியில், “கோவிட்-19 தொற்று பரவிய சோதனையான காலகட்டத்தில், தேசிய மற்றும் மாநில அளவில் பின்பற்றப்பட்ட ஆயுஷ் சிகிச்சை முறைகள் எத்தகைய பலனைக் கொடுத்தது என்பது பற்றி, நாம் கற்றுக்கொண்டதை அனைவருக்கும் தெரிவிப்பது சிரமமான ஒன்று. ஆனால், இந்தியாவிலுள்ள பல்வேறு மாநிலங்கள் மற்றும் யூனியன் பிரதேசங்களில் பின்பற்றப்பட்ட ஆயுஷ் மருந்துகள் மற்றும் சிகிச்சை முறைகள், கோவிட்-19க்கு எதிரான நடவடிக்கைகளை எந்தளவு வலுப்படுத்தியது என்பது பற்றிய தகவல்கள் இந்தத் தொகுப்பில் இடம்பெற்றுள்ளன. இந்த ஆவணம், பாரம்பரிய மருத்துவ கட்டமைப்பைக் கொண்டுள்ள பிற நாடுகளுக்கு, முக்கிய அறிவாற்றலின் ஆதாரமாகத் திகழும் என்று நான் உறுதியாக நம்புகிறேன். இது, கோவிட்-19 மட்டுமின்றி, எதிர்காலத்தில் உருவாகக்கூடிய பிறவகை தொற்றுகள் மற்றும் பெருந்தொற்றுக்கு எதிரான நமது நடவடிக்கைகளுக்கு குறிப்பிடத்தக்க அளவு உதவிகரமாக இருக்கும்“ என்று தெரிவித்துள்ளார்.
இந்தத் தொகுப்பை வெளியிட்டுப் பேசிய மத்திய ஆயுஷ் துறை இணையமைச்சர் டாக்டர் முஞ்சபாரா மகேந்திரபாய் கலுபாய், “இந்தியாவில் கோவிட்-19 பெருந்தொற்று ஏற்படுத்திய சுகாதார நெருக்கடியை எதிர்கொள்வதில், தற்கால மருத்துவ முறைகளுடன், ஆயுஷ் மருத்துவ முறைகளும் முக்கியப் பங்கு வகித்தன. பாரம்பரிய மற்றும் வழக்கமான சுகாதார சிகிச்சை முறைகளின் கூட்டு முயற்சிகள், முழுமையான சுகாதாரசேவை மாதிரியை வழங்குவதில் உலகிற்கு வழிகாட்டும் என்று நான் நம்புகிறேன்“ எனத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1838781
சிறுபான்மையினர் நலன் அமைச்சகம்
சிறுபான்மையினர் நலத்திட்டங்களுக்காக செயல்படுத்தப்படும் 15 அம்சத் திட்டங்கள்
சிறுபான்மையினர் நலனுக்கான பிரதமரின் புதிய 15 அம்சத் திட்டத்தின் கீழ் சிறுபான்மையினர் நல அமைச்சகம் அறிவிக்கப்பட்ட சிறுபான்மையினர் சமுதாயத்தைச் சேர்ந்த கல்வியில் சிறந்து விளங்கும் மாணவர்களுக்கு கல்வி உதவித்தொகைகளை வழங்கி வருவதாக மத்திய சிறுபான்மையினர் அமைச்சர் திருமதி ஸ்மிருதி சுபின் இரானி கூறியுள்ளார்.
மாநிலங்களவையில் எழுத்து மூலம் அளித்த பதிலில் இதனை தெரிவித்த அவர் மாநில வாரியாக 2014-15 முதல் 2021-22 வரை ஒதுக்கப்பட்டக் கல்வி உதவித்தொகைப் பட்டியலை வெளியிட்டார்.
சிறுபான்மையினர் உட்பட பொருளாதார ரீதியாக நலிவடைந்த சமுகத்தின் ஒடுக்கப்பட்ட பிரிவினரின் மேம்பாட்டுக்காக பல்வேறு திட்டங்களை மேம்படுத்தி வருகிறது. திறன் மேம்பாடு மற்றும் தொழில்முனைவு அமைச்சகம், ஜவுளி அமைச்சகம், மகளிர் மற்றும் குழந்தைகள் மேம்பாட்டு அமைச்சகம், ஊரக மேம்பாட்டு அமைச்சகம் சிறுபான்மையினர் மேம்பாட்டு அமைச்சகம் ஆகியவை பன்னோக்கு உத்திகளைப் பயன்படுத்தி இத்திட்டங்களை செயல்படுத்தி வருகிறது. இஸ்லாமியர், சீக்கியர், கிறித்தவர்கள், பவுத்தர்கள், பார்சிக்கள், ஜெயினர்கள் ஆகிய சிறுபான்மையினருக்கு வேலைவாய்ப்புகளை அதிகரிக்க நடவடிக்கைகள் எடுக்கப்பட்டு வருகிறது. இவர்களுக்காக 15 அம்சத் திட்டங்கள் செயல்படுத்தப்பட்டு வருகின்றன.
நாடு முழுவதும் 2014-15 முதல் 2021-22 வரை மொத்தம் ரூ. 28,536.78 கோடி அளவுக்குக் கல்வி உதவித்தொகை வழங்கப்பட்டுள்து. தமிழகத்தில் ரூ. 1,501.92 கோடியும் புதுச்சேரியில் 13.97 கோடியும் உதவித் தொகை வழங்கப்பட்டுள்ளது.
பாதுகாப்பு அமைச்சகம்
ஒடிசாவில் 150 படுக்கைகளுடன் கொவிட் சிகிச்சை மையத்தை அமைத்தது கடற்படை
கொவிட் நோயாளிகளுக்கு சிகிச்சை அளிக்க, ஒடிசா மாநிலம் குர்தா மாவட்டத்தில் உள்ள கடற்படையின் பயிற்சித் தளம் ஐஎன்எஸ் சில்காவில், கொவிட் சிகிச்சை மையம் அமைக்கப்பட்டது. இதை குர்தா மாவட்ட ஆட்சியர் திரு எஸ்.கே.மொகந்தி இன்று தொடங்கி வைத்தார். இந்தத் தனிமை மையத்தில் 150 படுக்கை வசதிகள் உள்ளன. இங்குள்ள கடற்படை மருத்துவமனை ஐஎன்எச்எஸ் நிவாரணியில் ஆக்ஸிஜன் வசதியுடன் 15 படுக்கைகள் கூடுதலாக ஏற்படுத்தப்பட்டுள்ளன.
குர்தா மாவட்ட மருத்துவர்கள், மருத்துவப் பணியாளர்கள், இந்த மையத்தில் உள்ள கடற்படைக் குழுவினருடன் இணைந்து 24 மணி நேரமும் சிகிச்சை அளிப்பர்.
இந்நிகழ்ச்சியில் பேசிய மாவட்ட ஆட்சியர், கொவிட்டுக்கு எதிரான போராட்டத்தில், இந்தியக் கடற்படை முக்கியமான பங்காற்றி உதவுவதைப் பாராட்டினார். இந்த மையம் கொவிட் நோயாளிகளுக்கு சிறந்த சிகிச்சை அளிப்பதோடு மட்டும் அல்லாமல், அவர்களின் நம்பிக்கையையும் அதிகரிக்கும் என்றார். ராணுவம், பொதுமக்களுடன் ஒத்துழைப்புடன் செயல்படுவதற்கு இது மிகச் சிறந்த உதாரணம் என்றும் கொவிட் பாதிப்புக்கு ஆளானவர்களுக்கு சரியான நேரத்தில் செய்யும் உதவி எனவும் மாவட்ட ஆட்சியர் திரு எஸ்.கே.மொகந்தி குறிப்பிட்டார்.
PIB Headquarters
இல்லங்களில் இருந்தபடியே அஞ்சல் சேவை பெறுவதற்கான அலைபேசி செயலி - “போஸ்ட் இன்ஃபோ”
கோவிட்-19 பொது முடக்கக் காலத்தின் போது வாடிக்கையாளர்கள் தங்கள் இல்லங்களில் இருந்தபடியே, அஞ்சல் சேவைகளைப் பயன்படுத்திக் கொள்ள உதவும் வகையில், வாடிக்கையாளர்களுக்கு கூடுதலாக ஒரு சேவையை அஞ்சல்துறை அறிமுகப்படுத்தியுள்ளது. அஞ்சல் துறையின் அலைபேசி செயலி “போஸ்ட் இன்ஃபோ” அல்லது இந்தியா போஸ்ட் இணையதளத்திலுள்ள - இல்லங்களில் இருந்தபடியே அஞ்சல் சேவை பெறுவதற்கான அவசரத் தேவை - இணைப்பு மூலம், இந்தச் சேவையை வாடிக்கையாளர்கள் பெற முடியும். நேரடியாக இந்த இணைப்பின் URL மூலமாகவும் இந்த சேவையை பெறலாம் http://ccc.cept.gov.in/covid/request.aspx
அஞ்சல், அஞ்சல் வங்கி, சேமிப்பு வங்கி, காப்பீடு, நிதிச்சேவைகள், உட்பட அனைத்து அஞ்சல் சேவைகளையும் வாடிக்கையாளர்கள் பெற முடியும். ஒரு சேவை, தேவை என்ற கோரிக்கை, வெற்றிகரமாக சமர்பிக்கப்பட்ட பிறகு, தனிப்பட்ட குறிப்பு எண் கொடுக்கப்படும். வாடிக்கையாளர்கள், அவர்களது கோரிக்கை பற்றிய நிலைமையைத் தெரிந்து கொள்ள இந்த எண் உதவும்.
கூகுள் ப்ளே ஸ்டோரில் இருந்து போஸ்ட் இன்ஃபோ என்ற இந்தச் செயலியை பதிவிறக்கம் செய்து கொண்டு, பயன் பெறுமாறு தமிழ்நாடு வட்ட, சென்னை, தலைமை போஸ்ட் மாஸ்டர் ஜெனரல் வெளியிட்டுள்ள செய்திக் குறிப்பில் கேட்டுக்கொள்ளப்பட்டுள்ளது.
ரெயில்வே அமைச்சகம்
சரக்கு ரயில்களை இயக்குவது தொடர்பாக சரக்குப் போக்குவரத்து நிறுவனத் தலைவர்களுடன் ரயில்வே அமைச்சர் ஆலோசனை
ரயில்வே அமைச்சர் திரு. பியூஷ் கோயல், இந்திய ரயில்வேயின் சரக்கு இயக்கத்தை அதிகரிப்பதற்கான வழிவகைகளைக் கண்டறிய சரக்குப் போக்குவரத்துத் துறையைச் சேர்ந்த முக்கிய நிறுவனங்களின் தலைவர்கள், அதனுடன் சம்பந்தப்பட்டவர்களுடனான கூட்டத்தை இன்று நடத்தினார். சுமார் 3 மணி நேரம் நடைபெற்ற நீண்ட கூட்டத்தில் பங்கேற்றவர்களிடமிருந்து, சரக்குப் போக்குவரத்து இயக்கத்தை அதிகத் திறனுடனும், இலாபம் ஈட்டும் வகையிலும் நடத்துவது தொடர்பான வாய்ப்புள்ள கொள்கைத் தலையீடுகள் பற்றி பல யோசனைகள் தெரிவிக்கப்பட்டன.
கொவிட் நெருக்கடி காலத்தில் ரயில்வே முக்கியமான பங்காற்றி வருவதைக் குறிப்பிட்ட அமைச்சர், இந்தச் சிக்கலான தருணத்தை ரயில்வே, மிகுந்த கவலையுடனும், மனித நேயத்துடனும் பார்த்து, நாடு முழுவதும் அத்தியாவசியப் பொருள்களை எடுத்துச்சென்று, உயிர் நாடியாகச் செயல்பட்டது என்று கூறினார். அத்துடன் நில்லாமல், ‘’ இந்த கால அவகாசத்தை, மெயின் லைன் தொடர்பை அதிகரித்தல், பல காலமாக நிலுவையில் இருந்த பராமரிப்புப் பணிகளை மேற்கொள்ளுதல், பழுதடைந்த பாலங்களை அகற்றி, பழுது நீக்குதல், தற்போதைய உள்கட்டமைப்பை மேம்படுத்துதல் போன்ற நீண்டகாலமாக நிலுவையில் இருந்த எங்கள் பணிகளை நிறைவு செய்யப் பயன்படுத்திக் கொண்டோம்’’ என்று திரு. கோயல் தெரிவித்தார்.
தொழில்துறையினரின் யோசனைகளை வரவேற்ற ரயில்வே அமைச்சர், சரக்குப் போக்குவரத்தை இலாபகரமாக இயக்குவதற்கான புத்தாக்கத் தீர்வுகள் மிகவும் அவசியமானவை என்று கூறினார். ‘’சரக்கு இயக்கத்தை விரைவுபடுத்துவதற்கு ஒரு இடத்திலிருந்து மறு இடத்துக்கு நில்லாமல் செல்லும் விரைவு ரயில்கள், சிறந்த சிக்னல் முறைகள், சிறந்த கால அட்டவனை சரக்கு ரயில்கள், சிறந்த நிதிவாய்ப்புகள் நமக்கு மிகவும் தேவையாகும். இதன் மூலமே நாம் மொத்த சரக்குப் போக்குவரத்தில் 2.5 பில்லியன் டன் என்ற இருமடங்கு அளவை எட்ட முடியும் ‘’ என்று திரு. கோயல் தெரிவித்தார்.
(
பிரதமர் அலுவலகம்
ஓணம் பண்டிகையையொட்டி பிரதமர் அனைவருக்கும் வாழ்த்து தெரிவித்துள்ளார்
ஓணம் பண்டிகையையொட்டி அனைவருக்கும் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
அனைவருக்கும் ஓணம் வாழ்த்துகள்! உங்கள் வாழ்க்கையில் நல்ல ஆரோக்கியம், ஒப்பில்லா மகிழ்ச்சி மற்றும் அளவற்ற வளம் கொழிக்கட்டும். கடந்த பல ஆண்டுகளாக, ஓணம் ஓர் உலகளாவிய திருவிழாவாக மாறியுள்ளது, இது கேரளாவின் துடிப்பான கலாச்சாரத்தை அழகாக வெளிப்படுத்துகிறது.
பிரதமர் அலுவலகம்
பிரேசிலியா-வில் நடைபெற்ற 11-வது பிரிக்ஸ் மாநாட்டின் முழுஅமர்வில் பிரதமர் நரேந்திர மோடி ஆற்றிய உரை
அதிபர் பொல்சனாரோ அவர்களே,
அதிபர் புதின் அவர்களே,
அதிபர் ஜி அவர்களே,
அதிபர் ரமாபோஸா அவர்களே,
நட்பு நாடான பிரேசிலின் இந்த அழகான தலைநகரில் 11-வது பிரிக்ஸ் மாநாட்டில் கலந்துகொண்டிருப்பது எனக்கு மிகுந்த மகிழ்ச்சியை அளிக்கிறது. சிறப்பான வரவேற்பு அளித்ததற்காகவும், மாநாட்டுக்கு அற்புதமான ஏற்பாடுகளை செய்ததற்காகவும் எனது நண்பர் அதிபர் பொல்சனாரோ-வுக்கு மனமார்ந்த நன்றியை தெரிவித்துக் கொள்கிறேன்.
தலைவர்களே,
இந்த மாநாட்டின் கருத்துருவாக, “புத்தாக்க எதிர்காலத்துக்கு பொருளாதார வளர்ச்சி” என்ற தலைப்பு அமைந்திருப்பது மிகவும் பொருத்தமானது. புத்தாக்கம் என்பது நமது வளர்ச்சியின் முக்கிய அம்சமாக மாறியுள்ளது. எனவே, புத்தாக்கத்துக்காக பிரிக்ஸ் அமைப்பின்கீழ், ஒத்துழைப்பை நாம் வலுப்படுத்த வேண்டியது அவசியம். புத்தாக்கம் மற்றும் நடைமுறை ஒத்துழைப்புக்காக பல்வேறு வெற்றிகரமான நடவடிக்கைகளை பிரேசிலே மேற்கொண்டுள்ளது. வரும் ஆண்டுகளில் பிரேசில் மேற்கொண்டுள்ள நடவடிக்கைகளை நாம் தொடர்ந்து மேற்கொள்ள வேண்டும்.
தலைவர்களே,
நிதி நெருக்கடி மற்றும் பல்வேறு பொருளாதார பிரச்சினைகள் நிலவிவந்த 10 ஆண்டுகளுக்கு முன்பு, பிரிக்ஸ் அமைப்பு தொடங்கப்பட்டது. 2009-ம் ஆண்டு எகடெரின்பர்க்-கில் தொடங்கப்பட்ட இந்த அமைப்பு, பல்வேறு முக்கியத்துவம் வாய்ந்த நடவடிக்கைகளைக் கடந்துள்ளது. பல்வேறு ஆண்டுகளில் சர்வதேச பொருளாதார வளர்ச்சிக்கு பிரதான ஊக்குவிப்பாக பிரிக்ஸ் நாடுகள் திகழ்கின்றன. ஒட்டுமொத்த சமூகத்தின் வளர்ச்சிக்காகவும் நாம் பங்களிப்பை செய்துள்ளோம். அதேநேரத்தில், அமைதியான, வளமான மற்றும் பல்துருவ உலகுக்கு மிகப்பெரும் காரணியாக நாம் உருவெடுத்துள்ளோம்.
தலைவர்களே,
சர்வதேச பொருளாதாரத்தின் சவால்களை எதிர்கொள்ளும் வகையில், பிரிக்ஸ் வழிமுறைகள் மற்றும் செயல்பாடுகளை மிகவும் சக்திவாய்ந்ததாகவும், பலன்கிடைக்கும் வகையிலும் நாம் மாற்ற வேண்டியது அவசியம். பரஸ்பர முதலீடு மற்றும் வர்த்தகத்தில் சிறப்பு கவனத்தை நாம் செலுத்த வேண்டும்.
பிரதமர் அலுவலகம்
புகழ்பெற்ற வங்கமொழி நடிகர் சவுமித்ரா சட்டர்ஜி மறைவுக்கு பிரதமர் இரங்கல்
புகழ்பெற்ற வங்கமொழி நடிகர் சவுமித்ரா சட்டர்ஜி மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
டிவிட்டரில் பிரதமர் விடுத்துள்ள இரங்கல் செய்தியில், ‘‘திரு சவுமித்ரா சட்டர்ஜியின் மரணம், உலக சினிமாவுக்கும், மேற்கு வங்கம் மற்றும் இந்திய கலாச்சார வாழ்வியலுக்கும் பெரும் இழப்பு. மேற்கு வங்க மக்களின் உணர்வுகள், பண்பாடு மற்றும் கலாச்சாரம் ஆகியவற்றை அவர் தனது பாத்திரப் படைப்புகள் மூலம் வெளிக்கொண்டு வந்தார். அவரது மறைவால் வேதனையடைந்தேன். அவரது குடும்பத்தினருக்கும், அபிமானிகளுக்கும் எனது இரங்கல்கள். ஓம் சாந்தி’’ என குறிப்பிட்டுள்ளார்.
------
(
கப்பல் போக்குவரத்து அமைச்சகம்
கப்பல்களை மறுசுழற்சி செய்வதில் உலகின் சிறந்த நடைமுறைகளையும், தரங்களையும் பின்பற்ற இந்தியா உறுதிபூண்டுள்ளது: திரு.மன்சுக் மண்டாவியா
ஹாங்காங் சர்வதேச ஒப்பந்தம் 2009-ல் சேருவதற்கு இந்தியா எடுத்துள்ள முடிவை சர்வதேச கடல் வாணிப அமைப்பு பெரிதும் பாராட்டியுள்ளது.
இதனை வரவேற்றுள்ள மத்திய கப்பல் போக்குவரத்து  மற்றும் ரசாயனம், உரங்கள் துறை இணையமைச்சர் திரு. மன்சுக் மண்டாவியா, சர்வதேச கடல்சார் வாணிப அமைப்பின் பாராட்டு, உலக கப்பல் மறுசுழற்சி தரங்களை கடைப்பிடிக்க இந்தியா உறுதிபூண்டிருப்பதற்கு சான்று பகிர்வதாக உள்ளது என்று கூறியுள்ளார். இந்த வகையில் உலகின் மிகச் சிறந்த நடைமுறைகளை கடைப்பிடிக்க நாம் உறுதியுடன் உள்ளோம் என்றும் கப்பல் மறுசுழற்சித் தொழிலில் முன்மாதிரியாக இருப்போம் என்றும் அவர் கூறியுள்ளார்.
ஹாங்காங் சர்வதேச ஒப்பந்தம், கப்பல்கள் அவற்றின் ஆயுள்காலத்திற்கு பிறகு மறுசுழற்சி செய்யப்படும் போது, மனிதர்களின் ஆரோக்கியம், பாதுகாப்பு, சுற்றுச்சூழல் ஆகியவற்றுக்கு குந்தகம் விளைவிக்காது என்பதை உறுதி செய்வதற்கு ஏற்படுத்தப்பட்டதாகும்.
பாதுகாப்பு அமைச்சகம்
குடியரசுத் தலைவரின் உரைகள் அடங்கிய புத்தகத்தை அமைச்சர் திரு ராஜ்நாத் சிங் வெளியிட்டார்
குடியரசுத் தலைவர் திரு ராம்நாத் கோவிந்தின் உரைகள் அடங்கிய குடியரசின் நெறிமுறை பகுதி-3  மற்றும் ஜனநாயகத்தின் இசை  என்ற புத்தகத்தை பாதுகாப்பு அமைச்சர் திரு ராஜ்நாத் சிங், மத்திய சுற்றுச்சூழல், வனம் மற்றும் தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் முன்னிலையில் இன்று வெளியிட்டார்.
நிகழ்ச்சியில் பேசிய அமைச்சர் திரு ராஜ்நாத் சிங், குடியரசுத் தலைவரின் உரைகளைக் கொண்டுள்ள இந்த புத்தகம் பணி, குண நலன் மற்றும் மதிப்புகள் குறித்த அவரது விரிவான பார்வையை விளக்குகிறது என்று கூறினார். குடியரசுத் தலைவரின் உரையில் இந்திய மாண்புகளுக்கு அதிக முக்கியத்துவம் வழங்கப்பட்டிருப்பதை சுட்டிக்காட்டிய அமைச்சர், அவரது தனிப்பட்ட வாழ்க்கையில் ஓர் அங்கமாக இந்த மாண்புகள் அமைந்திருப்பதாக தெரிவித்தார்.
சமகால இந்தியாவை புரிந்து கொள்ளும் வகையில் ஓர் விலைமதிப்பற்ற குறிப்பேடாக இந்த உரைகள் அமையும் என்று அமைச்சர் திரு ராஜ்நாத் சிங் தெரிவித்தார்.
இந்த புத்தகத்தின் மின்பதிப்பை அமைச்சர் திரு பிரகாஷ் ஜவடேகர் வெளியிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1674108